Split, Rijeka, Osijek – radionice za potencijalne korisnike intervencije 73.10.

24. STUDENOGA 2023

Ministarstvo poljoprivrede, Uprava za potpore poljoprivredi i ruralnom razvoju, organizira radionice za potencijalne korisnike intervencije **73.10. Potpora za ulaganja u primarnu poljoprivrednu proizvodnju** iz Strateškog plana Zajedničke poljoprivredne politike Republike Hrvatske 2023. – 2027. Nakon radionice u Zagrebu, u planu je održavanje još tri radionice prema rasporedu:

1. **Split, 7.12.2023. godine**, od 11 do 14 sati, Dvorana HGK ŽK Split, Obala Ante Trumbića 4, [**PRIJAVA**](https://docs.google.com/forms/d/e/1FAIpQLSdm09U1RayOJpgP89TBA_YKPiqTFnPYt2yPqGV0vruaZn36GQ/viewform)
2. **Rijeka, 11.12.2023. godine**, od 11 do 14 sati, Dvorana HGK ŽK Rijeka, Bulevar oslobođenja 23, [**PRIJAVA**](https://docs.google.com/forms/d/e/1FAIpQLSezd5h6v7RITRMOkeuTK8-6XXQeUiBJgTxcheJFVOG7BTf-Tg/viewform)
3. **Osijek, 15.12.2023. godine**, od 11 do 14 sati, Dvorana HGK ŽK Osijek, Europske avenije 13, [**PRIJAVA**](https://docs.google.com/forms/d/e/1FAIpQLSdDzAXiIZZP_Vzd7jI4s3dAexfCi0ZfN6KOcGLyjTqZ-ZB2MA/viewform)

***Broj mjesta je ograničen te je stoga potrebno izvršiti prijavu putem poveznice uz svaku navedenu lokaciju.***

Podsjećamo, prihvatljivi korisnici intervencije 73.10. su fizičke i pravne osobe upisane u Upisnik poljoprivrednika ili proizvođačke organizacije priznate u skladu s posebnim propisima kojima se uređuje rad proizvođačkih organizacija. Najniža visina javne potpore po projektu/korisniku je 15.000 EUR-a, a najviše 2.000.000 EUR-a. Intenzitet potpore je 65% ukupno prihvatljivih troškova projekta, a može se uvećati do 80% za ulaganja koje provode mladi poljoprivrednici i do 100% isključivo za ulaganja u uvođenje biosigurnosnih mjera. Rok za podnošenje zahtjeva za potporu je od 22. siječnja 2024. godine od 12:00 sati do 22. veljače 2024. do 12:00 sati